Ar pep pouezusañ eus e labour a gaver eta er gelaouenn Imbourch, war-bouez, marteze, ez int chomet da louediñ enni. Youenn Olier a felle dezhañ stourm evit ar feiz kristen hag, abalamour da se, embann da gentañ ar pennadoù relijiel. Evit Fañch Kerrain ez eus ur brederouriezh kristen, hogen diazezet eo war ar poell ha neket war ar feiz, petra bennak ma chall ergerzhout kement tachenn a zo, zoken hini ar relijion. Goude marv Youenn Olier, e kendalchas da skrivañ pennadoù a bep seurt war Al Liamm, Al Lanv ha nevez zo war Aber.